Det ble avholdt styremøter nr. 08-15 i Momarken-selskapene 29-09 på selskapets kontor. Samtlige styremedlemmer var til stede. Fra administrasjonen deltok daglig leder Knut Ekhaugen.

Driftsselskapet.

Referatet fra forrige møte ble enstemmig godkjent uten merknader.

Administrasjonens orientering.

Det ble orientert om følgende saker:

* Omsetningsrapport pr uke 39.
* Planer om Oktober-festival som tema på V75 Oaks-dagen 17. okt.
* DS styreleder og daglig leder refererte fra møte med ny styreleder NR i HH 23-09.
* Daglig leder refererte fra DS-møte i regi NR i HH 24-09.
* Folkehesten Momarken 2016.
* Ny banemannskapssamling i HH 07-10 hvor Momarkens banemannskap deltar.

Det ble framført enkelte kommentarer fra styret som tok orienteringen til etterretning.

Regnskapsrapport pr august.

Forhåndsutsendt rapport ble kommentert av daglig leder. Rapportene med kommentarer ble tatt til etterretning.

Norsk Oaks.

I tidligere år balanserte Oaks-innskuddene med utbetalte premier i Oaks-løpene (kvalifiseringer, finaler og revansjer). Etter at DNT for noen år siden begynte å gi 500.000.- i storløpsmidler som skal brukes til å subsidiere premiene under Oaks-dagen, har vi bygd opp en reserve av Oaks-midler. Disse er omtalt i regnskapet «øremerket premier Oaks-løpene».

Vi må forvente mindre Oaks-innskudd i årene framover pga betydelig mindre årganger, men ønsker å opprettholde 1.premie på 300.000.-

I tillegg forelå forslag fra administrasjonen om å sette opp to løp for hver rase sen vår/forsommer 2016 med 40.000.- i førstepremie.

Styret fattet følgende enstemmige vedtak:

«Premienivået i Oaks-løpene opprettholdes på samme nivå som i 2013-14. Det settes opp som nytt tilbud to løp for hver rase som beskrevet».

Prosjekt banedrift (PB)– ny banestruktur.

Vi har mottatt brev fra DNT med ønske om status og innspill vedrørende PB med svarfrist 15-10. Styret drøftet innspill til svarbrevet.

Daglig leder hadde utarbeidet et notat om inntektsbesparelser og –tap ved nedleggelse av Momarken som ble gjennomgått. Dette viser et netto tap for travsporten, da man får et inntektsbortfall pga omsetningsbortfall som er i samme størrelsesorden som innsparing på provisjonskostnader. PB har ikke gjennomført noen tallbelagt analyse.

Andre referatsaker.

Ole Ødegaard orienterte om «Leangen-saken».

Styreleder refererte fra fellesmøte for lokallagene Lyseren, Skiptvet og Askim 24-09.